10 दिन की तेज ठंड के बाद होशंगाबाद में तीखी धूप
भास्कर संवाददाता | होशंगाबाद
10 दिन बाद सोमवार को अचानक मौसम बदला और तेज धूप निकल आई। ठंड कम हो गई। महज 3 दिन में अधिकतम तापमान 7.2 डिग्री चढ़ गया। न्यूनतम में भी 2.3 डिग्री की बढ़ोतरी हुई। अधिकतम तापमान 30.7 डिग्री रिकार्ड किया।
शाम को हल्की ठंड रही। उसके पहले रविवार शाम से ठंड कमजोर पड़ गई थी जिसके कारण न्यूनतम पारा 10 डिग्री पर पहुंच गया। होशंगाबाद का मौसम बादल छाने और हवा की दिशा बदलने से बदला लेकिन पचमढ़ी पर इसका असर नहीं पड़ा। वहां 5 दिन में न्यूनतम पारा 5 व अधिकतम पारा 2.2 डिग्री गिरा। सोमवार को रात और दिन दोनों ठंडे रहे। अधिकतम तापमान 22.2 व न्यूनतम तापमान 4.5 डिग्री रिकार्ड किया।
hin_Deva bho_Deva hin_Deva hin_Deva